阿差

阿差家陣係個粵語區百姓——尤其是香港人——用於南亞裔人嘅口頭稱謂。

解釋詞源嘅理論眾多，可能唔止得一套正確，例如：「aa³ caa¹」起初係某啲南亞話當中，有禮嘅打招呼用語之模仿發音……曾幾何時，香港差人當中有大把嚟自英屬印度嘅南亞人，粵人稱呼佢哋時，會用到個解「差人」嘅「差」字——初頭讀「caai¹」，後來變讀成「caa¹」。而家多咗人認為，呢個詞語用起嚟冇乜禮貌，甚至有歧視意味。

相關用詞

嚤囉差本嚟係舊時香港對南亞裔差人嘅口頭稱謂，後尾亦可以借代任何南亞裔人。

喺英語地區，尤其是英國，用於南亞人嘅俚語係「paki」，頗為冒犯。

寫法
「阿」亦作「亞」或「呀」；
「差」又寫成「叉」。
「嚤」同「摩」可互換；
「囉」通「羅」。

攷

類:稱呼